ပုစွန်အကွေး၊ ငါးအနွေး

ပုစွန်အကွေး၊ ငါးအနွေး သည် မြန်မာဆိုရိုးစကား ဖြစ်သည်။ အဓိပ္ပာယ် “ပုစွန်အကွေး၊ ငါးအနွေး” ဆိုသည်မှာ ပုစွန်ကို ချက်ပြုတ်ရာတွင် ကွေးသွားရုံမျှနှင့် ကျက်ပြီး ငါးကို ချက်ပြုတ်ရာတွင် နွေးသွားရုံမျှနှင့် ကျက်သည်ဟု ဆိုလိုသည်။ ဆိုလိုသည်မှာ ပုစွန်နှင့် ငါးကဲ့သို့သော အစားအစာများကို ချက်ပြုတ်ရာတွင် အချိန်အကြာကြီး ချက်ပြုတ်ရန် မလိုဘဲ အချိန်တိုအတွင်း၌ပင် ကျက်နိုင်ကြောင်းကို ဖော်ပြသည်။ အလွန်အကျွံ ချက်ပြုတ်ပါက အသားမာသွားပြီး အရသာ ပျက်သွားနိုင်သောကြောင့် သင့်တင့်သော အချိန်၌သာ ချက်ပြုတ်သင့်ကြောင်းကိုလည်း သွယ်ဝိုက်၍ သွန်သင်သည်။ ကိုးကားချက်များ “သားငါးတို့ကို ချက်ပြုတ်စားရာတွင် ပုစွန်မှာ အကွေး၊ ငါးမှာ အနွေးဟု ဆိုရိုးပြုထားကြသည့်အတိုင်း ပုစွန်ကို ကွေးရုံ၊ ငါးကို နွေးရုံမျှ ဖုတ်ကင်ချက်ပါလျှင် လတ်ဆတ်ခြင်းမပျက် အရသာ ထက်မြက်၍၊” [၁၃၁၇] ပုံပြဆေး၊ မ၊ ပ။ ၂၃။ ကိုးကား Category:မြန်မာဆိုရိုးစကားများ